Revista OPmagazine 2018 by Escola Octavio Paz - Issuu\nLa revista de l'escola Octavio Paz www.escolaoctaviopaz.cat\nInfo legal Disseny: ESDA LLotja Fotografia: Mestres Escola Octavio Paz Textos: Escola Octavio Paz C/Mallorca 657, Barcelona Tel: 93 349 02 95 mail: a8052165@xtec.cat www.escolaoctaviopaz.cat\n........................................................................................................ 8 Aliances....................................................................................................................... 10 PrOPsem..................................................................................................................... 14 Ambients..................................................................................................................... 16 Espais........................................................................................................................... 19 Laboratoris................................................................................................................. 22 Projecte de recerca: COR......................................................................................... 27 Introducció i mapa de recerca: COR................................................................... 30 - Del cor a tot el cos.......................................................................................... 32 - Esmorzars saludables per cuidar el nostre cor........................................ 37 - Maquetes del cor que tenen molt a dir...................................................... 40 1r - Éssers vius i éssers inanimats...................................................................... 44 2n - Com podem mantenir el cor sa?................................................................ 48 3r - Una emergència mèdica: actuem!............................................................. 52 4t - El cor ens fa viatjar....................................................................................... 56 5è - Un cor a prova de bomba............................................................................ 61 6è - Tots els animals ens emocionem?............................................................. 64 OP360º: avaluació..................................................................................................... 68\nPROJECTE D'INTERCANVI cat-mex........................................... 71 Parlem amb.................................................................................................. 75 FEM XARXA...................................................................................................... 82\nCohesió d’equip.......................................................................................................... 83 OPetCRIDA................................................................................................................. 86 Espai de migdia......................................................................................................... 87 AFA............................................................................................................................... 88\ntestimonis del canvi.......................................................................... 89 equip humà.................................................................................................... 93 patrocinadors......................................................................................... 98\nAparell circulatori, escultura colâ€˘laborativa de la Comunitat Educativa.\neditorial Xavier López\ndirector de l’escola octavio paz Junts fem bategar l’OP! Immersos en el procés de transformació educativa de l’escola amb el desplegament del projecte educatiu OP-Innov@, és moment d’aturar-nos a reflexionar, ferne balanç i compartir els aprenentatges més significatius i rellevants d’aquest curs escolar 2017-18. Al llarg d’aquestes pàgines, presentarem les evidències i els relats testimonials que hem anat fent bategar: investigant, consensuant i consolidant, a fi d’acompanyar competencialment la formació integral dels nostres infants, apoderant-los i generant-los expectatives. A l’Escola Octavio Paz, mestres, infants, famílies i administració estem vivint plegats una oportunitat molt bonica. Junts estem reconstruint el coneixement i el sentit de fer escola tot vinculant els aprenentatges amb la realitat, fent-nos preguntes constantment, apostant pel diàleg i l’escolta, exercint un lideratge participatiu, prenent consciència dels encerts i dels errors i, sobretot, creant il•lusió als nostres infants per aprendre. Podem afirmar que l’OP és una escola que no para de bategar, que aposta per un acompanyament personal de l’infant perquè s’integri amb facilitat en el món actual i, així, sigui agent crític amb poder de decisió davant de les situacions que se li puguin\n7 plantejar. Amb el desplegament del projecte OPInnov@, aquest curs escolar, hem fet el següent: Hem consolidat les millores implementades el curs passat, ampliant-les amb la incorporació dels laboratoris de llenguatges per donar resposta a les diferents intel•ligències (alguns en llengua anglesa). ·Hem redissenyat la funció i el mobiliari dels grups de referència i dels espais comuns adaptant-los als canvis metodològics, fentlos més flexibles i pràctics per així treballar de manera experimental i activa. En bona part, ha estat possible gràcies a la dotació econòmica del Premi Baldiri Reixac 2017. · Hem continuat i diversificat els continguts de la formació setmanal de claustre i la implementació del programa Grup d’Experimentació per al Plurilingüisme. · Hem implicat les famílies tant a les acollides matinals com a les sortides. · Hem iniciat el projecte OPatis de renaturalització de l’espai exterior. · Hem reformulat la mirada sobre l’avaluació, entenent-la com una eina de millora qualitativa, holística i polièdrica a partir d’un pla de seguiment i d’avaluació personalitzat i participatiu (família - infant mestre). · Hem iniciat la implementació de l’avaluació professional entre iguals, com a estratègia d’observació orientada i de reflexió conjunta de l’acció educativa de l’equip de mestres.\nrebut al llarg del curs i que s’han interessat pel nostre projecte de transformació educativa.\nSom una escola participativa i oberta, amb voluntat de construir el coneixement compartit creant xarxes amb l’entorn més proper i més llunyà. En són exemple el gran volum de visites d’escoles, EOIs, instituts, llars d’infants, CRPs, experts i responsables polítics del camp de l’educació… que hem\nL’equip seguim treballant pel repte compartit: fer que els nostres infants aprenguin fent. Acompanyar-los perquè cadascun d’ells configuri el seu propi projecte de vida.\nTambé ens hem nodrit dels coneixements i la professionalitat d’institucions de prestigi que ens han acompanyat en el marc del projecte de recerca COR, com ara l’Institut Català de Ciències Cardiovasculars i el Cor Vivace. I de l’acompanyament incondicional del Grupo Planeta i del treball compartit amb l’Institut de J. Manuel Zafra i l’Escola Superior de Disseny i Art i Llotja. Volem destacar la incorporació al programa d’aliances per un sistema educatiu avançat: Escola Nova 21. Finalment, des d’aquestes ratlles vull agrair, de tot cor, la confiança, la professionalitat i les ganes de treball que han mostrat les companyes de l’equip directiu i els mestres. Així mateix, les dels companys d’administració i de serveis, de l’espai de migdia, AFA, de l’estimat avi fuster Sr. Joaquín, dels experts formadors que ens estan acompanyant, de les mares i pares voluntàries, dels monitors d’extraescolars, de les persones convidades (cardiòlogues, biòlogues, periodistes, polítics, escriptors, cantaires…), dels nostres familiars i dels amics de l’OP. Gràcies al compromís, l’esforç, el treball extra i la il•lusió de tots plegats, l’escola Octavio Paz va fent-se un nom dins del marc innovador del sistema educatiu català.\nDe tot cor: GRÀCIES equip!\neditorial Meritxell Ruiz\nconsellera d’ensenyament de la generalitat de catalunya 2016-17 Si mai passeu per davant del carrer Mallorca 657, és possible que no us adoneu que hi ha una porta d’entrada d’una escola. Caldria posar una rajola a la vorera que digués: “Atenció: comunitat escolar aprenent”. Perquè un cop travesses el llindar de la porta de l’escola Octavio Paz, quedes embolcallat de l’esperit de l’escola. Només entrar, ja veus com les seves parets estan plenes de coneixement, experiències, valors, cultura... L’Octavio Paz és una escola pública de barri, on el seu equip docent fa realitat la convicció que l’educació és la principal eina de creixement personal, d’ascensor i cohesió social. Ara fa uns anys, van redefinir el seu projecte educatiu amb els principis d’èxit educatiu i d’equitat. Amb aquest objectiu, ells mateixos diuen al projecte: “Treballem i ens il•lusionem per proporcionar un servei educatiu de qualitat”. Treball i il•lusió són dos aspectes que perceps quan ets al centre. Però també es respira respecte, admiració pel coneixement i la cultura, plurilingüisme, passió per la feina, obertura a les famílies... Amb aquest nou projecte educatiu van veure la necessitat de replantejarse l’organització, les metodologies i els processos per tal de poder donar una bona resposta educativa. Aquest procés de canvi o transformació, no l’han fet per moda o\nmàrqueting, sinó des de la convicció que calien replantejaments educatius, tot mantenint allò que funcionava i introduint nous elements basant-se en bones pràctiques educatives. De fet, centres com l’Octavio Paz, o altres escoles o instituts que vaig tenir l’oportunitat de visitar arreu de Catalunya, són el millor exemple dels canvis que està possibilitant la Llei d’Educació de Catalunya: autonomia per adaptar-se a les necessitats de cada centre i poder assolir èxit i equitat educatives, lideratge pedagògic de la direcció del centre, empoderament dels equips directius i docents, corresponsabilitat amb les famílies, avaluació formativa com a font d’aprenentatge i obertura a l’entorn. En moments com l’actual, en què de manera maliciosa es qüestiona la funció de l’escola catalana, només tinc paraules de reconeixement i agraïment per la gran tasca que esteu fent. És el nostre deure posar en valor la dedicació que teniu per tots i cadascun dels alumnes que cada dia entren a l’escola amb ganes d’aprendre i d’esdevenir millors persones. I això ho feu amb la convicció que cada alumne té un gran potencial, però que cal obrir-li les portes al coneixement, a la cultura, a uns valors compartits i acompanyar-lo.\nVisita de la consellera Ruiz a l’Escola Octavio Paz\navancem Mercè Massa\ngerent del consorci d’ educació de barcelona OP-Innov@, un projecte d’escola valent. Les parets i les aules de l’Escola Octavio Paz són plenes de records dels anys que hi vaig passar de la meva infantesa. Quan jo hi vaig estudiar, duia el nom d’un gran escriptor de l’edat mitjana, Miguel de Cervantes, i era una escola petita de l’Obra Social ”la Caixa” que, com ara, estava molt vinculada al barri de Navas. Aleshores, els espais i la fisonomia de l’edifici eren molt diferents dels d’ara, com també ho eren el context polític i social i els mètodes d’aprenentatge. Tot i així, tal com succeeix amb l’actual equip docent de l’escola, les nostres mestres creien fermament en allò que feien i, a la seva manera, ens van saber motivar i ens van transmetre amb passió els seus coneixements i la seva forma de veure el món a unes quantes generacions d’alumnes que hi vam créixer i aprendre. El canvi de nom que l’escola va fer el 1994 pel d’un altre gran escriptor i poeta contemporani, Octavio Paz, amb una obra poètica que es defineix per l’experimentació i l’inconformisme, va representar un canvi d’etapa de l’escola i va venir acompanyat d’un nou projecte educatiu lligat a la figura del premi Nobel de Literatura i a la cultura del seu país. I, segurament, també va\nmarcar l’inici del seu camí cap a una nova manera d’educar i d’aprendre. Molts anys després, el meu retrobament amb l’escola ha coincidit amb el seu moment actual de transformació extraordinària, impulsada per un equip docent amb el qual he pogut treballar de ben a prop els tres últims anys i establir-hi lligams i complicitats. En aquest moment de canvi que viu l’educació, m’enorgulleix el compromís de la que va ser la meva escola amb la societat actual i amb la innovació i l’èxit educatiu; com també que sigui «l’escola on els nens no volen que arribi el cap de setmana» i que s’hagi convertit en un centre de referència de la ciutat. El projecte que presenta parteix de l’infant com a protagonista del seu aprenentatge, és respectuós amb les seves necessitats educatives, emocionals i físiques, i es planteja com a missió garantir la igualtat d’oportunitats i l’equitat al seu alumnat. Conec la il•lusió, la implicació i el compromís amb què tant l’equip docent com tota la comunitat educativa viu aquest procés d’innovació i de transformació del seu projecte i dels fruits que està donant. I és una gran satisfacció per a mi veure que aquest esforç i aquest treball obtenen el reconeixement que mereixen. Enhorabona i que tingueu un camí ben llarg.\nLina Badimon Teresa Padró\nPrograma - ICCC - IR-HSCSP de l’hospital de sant pau La importància d’estimular la salut cardiovascular des de l’escola. Informació i educació són dos aspectes claus per a una bona prevenció. En aquest sentit, el Programa – ICCC del Institut de Recerca de l’Hospital de Sant Pau (IR-HSCSP) ha portat a terme aquest curs 2017-18 una iniciativa científica, significativa i vivencial amb l’Escola Octavio Paz, la qual ens ha donat la possibilitat de despertar en els nens i les nenes, des d’edats molt primerenques, l’interès per conèixer la importància de “tenir cura” del sistema cardiovascular. Mitjançant xerrades, en el seu propi entorn escolar, seguides de nombroses preguntes i entusiastes comentaris infantils, de visites i d’intercanvi d’impressions a l’ICCC- IRHSCSP, hem procurat sensibilitzar els infants sobre la importància de tenir un cor sa i d’adquirir uns hàbits de vida saludables, especialment, a nivell d’alimentació i d’activitat física a fi d’evitar l’obesitat infantil, un dels problemes més importants de la salut pública al segle XXI. Es diu que “una imatge val més que mil paraules”. Així, els infants de diferents cursos que han visitat el nostre centre han pogut descobrir, a través del microscopi, imatges reals del que passa quan una artèria s’obstrueix o un cor pateix un infart. El resultat d’aquesta iniciativa de col•laboració entre l’Escola Octavio Paz i l’ICCC- IR-HSCSP haurà estat molt més\nque una activitat acadèmica si amb ella hem aconseguit que uns 225 infants hagin entès la conveniència de seguir uns hàbits cardiosaludables i, així, poder “protegir” millor el seu cor. Igualment, esperem haverlos motivat prou perquè actuïn com a transmissors d’aquests nous coneixements en el seu entorn familiar.\nVisita dels infants a l`ICCC. Xerrada de la Dra. Padró a l’ escola.\nDirector del cor vivace\nQuan escoltes les paraules Cor Vivace, què et passa pel cap i pel cor? I quan sents el nom d’Escola Octavio Paz? Molts records d’una trajectòria dedicada al cant coral. Quan era petit i vaig començar a cantar, mai hagués pensat que aquella senzilla afició es convertiria en una passió: comunicar-me, poder-me explicar, socialitzar, compartir, ajudar a conèixer, créixer personalment... Ensenyar a cantar i viure la vida amb il•lusió. Em motiva la imaginació de fer música. Són 35 anys i no s´ha acabat.... el Cor Vivace és ara per ara el punt més alt d´aquest esperit. De l´Escola Octavio Paz, em fascinen les pràctiques de l´escola i la innovació educativa que s´està portant a terme. Després de nou anys d’existència del cor Vivace, que hi ha suposat fer una aliança amb una escola d’infantil i de primària? Una nova experiència per al Cor Vivace. Mai ens havíem dirigit a un públic infantil i val la pena, malgrat que molts dels cantaires han passat pel cor infantil. Vaig començar la meva carrera com a director amb infants. Un director ha de saber música i com viurela, què se sent, què vol dir pertànyer a un grup ... és importantíssim per construir una bona societat. Treballar per aconseguir objectius comuns, ajudar-nos, divertir-nos en el temps lliure, saber escoltar, expressar, posseir rols, conèixer un nou llenguatge...un conjunt de valors per sobre de llegir música i interpretar-la: formar persones és el repte més interessant.\nVam tenir la sort d’aprendre, de “jugar” amb l’art i de gaudir de la vostra música durant un assaig. Creus que vam aportar alguna cosa a tots als teus cantaires aquell vespre? Una nit màgica, sabíem que els infants hi eren però no es van notar. Música i arts plàstiques combinades va ser un experiment que mai havia realitzat i em va sorprendre la capacitat creativa que la coral va suggerir. Sorprenent! Una bona experiència. Seria molt divertit en un concert de Vivace que el públic expressés un sentiment de forma plàstica. Vam percebre que t’agrada treballar amb nens i nenes. Quina tàctica fas servir per engrescar i transmetre l’amor per la música? He treballat amb gent de totes les edats i no ho pots fer de la mateixa manera pedagògica. Amb nens és on he estat més temps (25 anys) i m´he sentit més gratificat. Per als nens, les cançons diuen alguna cosa, es fixen més en el text que en la melodia. Els explicava històries perquè les visquessin. Marxaven contentíssims perquè la coral suposava una font d´històries que s´explicaven cantant. Musicalment, els feia saber que la seva veu era el millor instrument. Cal estudiar per fer-la sonar ... requereix coneixements i pràctica: cantar sense cridar, respirar bé i no treure molt aire, no córrer, així com la imitació d´un bon exemple vocal del director. Tots els nens i nenes han pogut comprovar que cantar no és només un grup d´amics i una bona estona... Al llarg del temps, si la feina s´ha fet bé, s´esdevé un bon cantaire i, sobretot, una bona persona. Un desig per a l’Escola Octavio Paz... Seguiu treballant com ho esteu fent,\nAssaig conjunt. Detall cartell del concert LOVE.\nm´agradaria tornar endarrere i gaudir dels vostres mètodes educatius com a infant. Em fascina el programa, les idees, la il•lusió, la forma ... un gran exemple per a la comunitat educativa. Que el cor d´aquest any bategui amb tanta força que doni vida a una gran generació d´alumnes i de grans mestres.\n15 Visita del Sr. Lara a l’ escola\nSempre diem que tot aquest canvi és gràcies, en bona part, al vostre suport. Us estem ajudant en tot el que podem i esperem que estigui sent útil, la nostra contribució és una petita part de tot el que esteu fet. La nostra relació és un tema de persones que toquen de peus a terra, que són realistes i comparteixen una filosofia de treball. Quan infants i mestres ens expliqueu el projecte, te’n fas una idea, però veure’l en ple funcionament t’ajuda a entendre del tot aquesta transformació. Creiem que és el millor per als vostres infants. Més contents no podem estar!\ndirector general de l’àrea d’educació del grupo planeta Com a impulsor de l’aliança que el Grupo Planeta té amb l’escola, volíem copsar com heu viscut els canvis de l’escola, quin feedback heu rebut de la nostra experiència i com veus tota la transformació que s’ha fet. És un cas molt curiós perquè ens vam conèixer “poc i ràpid” però penso que vam tenir ull clínic: vam encertar de ple perquè buscàvem algú que iniciava amb esforç i energia un canvi per millorar el centre pensant en els aprenentatges dels infants. Vam veure les vostres ganes de fer coses interessants i, sobretot, que teniu un equip molt implicat. Ben aviat, hi va haver una bona sintonia amb el nostre equip, aquesta està donant bons fruits.\nNosaltres creiem que aquesta relació és molt de respecte, confiança i generositat. És una relació “informal”, d’anar treballant, d’anar veient les necessitats i de generar confiança. Jo estic content per tot, per la sintonia amb l’equip, per la confiança, per l’esforç, per aquesta relació informal però efectiva i eficient, per la il•lusió i per com aneu avançant. Intentem ser pràctics i realistes. Sorgeix una necessitat, busquem com la podem resoldre i portar-la a terme. Això dic a tothom del nostre equip, perquè al final som pocs i intentem fer les coses ben fetes i vosaltres en sou un exemple també. A primer cop d’ull, sí que poden semblar molts canvis. Però si l’equip està cohesionat i amb diversitat d’experteses. això ajuda a què anem tots a la una i haguem pogut arribar fins on som. La gent espera que les coses vinguin. Es demana molt, però no es fa res a canvi, fet que no passa a l’Escola Octavio Paz. Perquè\nels recursos funcionin hi ha d’haver ganes. Fet semblant està passant amb el nostre projecte aulaPlaneta, l’equip professional es creu el projecte i el viu amb molta il•lusió. A l’OP tenim moltes il•lusions i ganes d’oferir als nostres infant un acompanyament professional, però arriba un moment que cal ajut. És per això que el vostre suport durant aquest moment de transformació pedagògica que estem vivint és clau. Teniu una visió molt clara i les ganes de fer-ho. Nosaltres tenim dos objectius: acompanyar-vos i aprendre.\nMoments de debat i d’assemblea. Moments d’escolta i de reflexió conjunta. Des de P3 fins a 6è, comencem el dia amb una assemblea durant la qual escoltem i compartim experiències amb la resta de companys del grup de referència. Comencem, així, l’aventura d’aprendre amb una actitud proactiva. A fi de reunir les veus de les diferents assemblees, els consellers de grup, juntament amb l’equip directiu i els representants de tots els sectors de la comunitat educativa (famílies, mestres, personal de serveis, espai de migdia i AFA), tenen l’oportunitat de compartir opinions que enriqueixen i milloren el funcionament diari de l’escola al Consell d’infants.\nAssemblea de grup. Consell d’infants.\nambients OP-ambients, un aprenentatge vivencial. Cada dia, els infants, acompanyats de les seves famílies, entren a l’escola per iniciar una jornada plena de noves oportunitats. Després de saludar les i els mestres de referència, endreçar les pertinences i col•locar el seu nom al tauler d’assistència, les nenes i els nens escullen l’ambient d’aprenentatge del qual volen gaudir aquell matí. Aquest temps compartit amb els familiars permet als més petits seguir el seu propi ritme i establir una connexió entre els seus dos mons: casa i escola. Els ambients són espais temàtics amb propostes autònomes dissenyats pels adults amb l’objectiu de situar l’infant en l’epicentre del seu aprenentatge i on la persona referent té un rol d’acompanyant. La curiositat, l’interès i la capacitat d’aprendre a aprendre són el motor de l’aprenentatge. A més a més, la interacció amb infants de diferents edats i moments evolutius diversos promou el treball cooperatiu i la construcció d’aprenentatges conjunts.\nFem i desfem. Experimentem. Ens comuniquem. Som artistes.\nespais OP-espais, un joc de nombres i paraules. Als OP-espais garantim el treball de la competència matemàtica i lingüística dels infants de primària amb la relació de les diferents dimensions: · Relacions i canvi, llegir i comprendre. · Mesura i parlar, escoltar i comprendre. ·Numeració i càlcul, escriure. ·Space and form (geometria) en llengua anglesa en el marc del programa Grup Experimentació Plurilingüisme. Aquí, treballem amb tècniques d’observació directa i d’experimentació, alhora que fem comunicació oral i escrita amb material manipulatiu i a nivell individual o en petit grup segons la dificultat de la proposta. Als OP-espais, ens organitzem en grups reduïts i heterogenis, barrejant els infants de 1r i 2n per una banda, de 3r i 4t i de 5è i 6è per una altra.\nMesura i parlar, escoltar i comprendre. Numeració i càlcul, escriure. Space and form (geometria). Relacions i canvi, llegir i comprendre.\nlaboratoris OP-laboratoris de llenguatge, experiències creatives i científiques. Per assegurar un aprenentatge holístic dels infants i destacar els seus talents, complementem el treball per projectes de recerca, d’espais i d’ambients, amb el treball dels diferents llenguatges i de les emocions en sis laboratoris fonamentats en la diversitat d’intel•ligències. Aquests són: comunicació (documentació del procés de recerca), educació artística (plàstic i musical), dramatització i arts escèniques, expressió corporal i acrosport i, en llengua anglesa, els laboratoris de ciències i programació i robòtica. En els OP-laboratoris, infants de grups heterogenis porten a terme propostes i microprojectes col•laboratius.\nComunicació. Robòtica i programació. Art escèniques. Pàstica i musica.\nprojecte de recerca ElectrOPcardiograma, treball colÂˇlaboratiu de la Comunitat Educativa\n31 Exposició de les Jornades pedagògiques Tastets.\ncor Projecte de recerca 2017/18 Metodologia globalitzada que permet a l’infant iniciar un procés d’aprenentatge obert. Respon a la seva necessitat de saber i a l’interès que té per aprendre. Així, donem més importància al procés que ell fa: desig de saber coses noves, ferse preguntes, reflexionar sobre allò que se sap i allò que li agradaria aprendre; la recerca, la selecció i la interpretació de nous coneixements a través de fonts diverses; la relació amb altres aprenentatges i vivències anteriors; la reflexió sobre el propi procés d’aprenentatge i la posada en comú del resultat, més que no pas d’un producte final. Aquest curs, tota l’escola hem investigat sobre el COR. A la comunitat de petits, ho hem fet amb grups d’edat heterogenis que els ha permès enriquir-se mútuament i compartir l’experiència. A la resta de comunitats, per grup de referència. Als mesos de gener i de juny, compartim amb les famílies l’evolució i les conclusions de la recerca a les Jornades Pedagògiques Tastets i OPen day.\nmapa de recerca Grups de refĂ¨rencia\nP3 Del cor a tot el cos\nP4 Maquetes del cor que tenen molt a dir\nP5 Esmorzars saludables per cuidar el nostre cor\n1r Éssers vius i éssers inanimats\n2n Com podem mantenir el cos sa?\n3r Una emergència mèdica... Actuem!\n4t El cor ens fa viatjar\n5è Un cor a prova de bomba\n6è Tots els animals ens emocionem?\n34 Pintura dels batecs del cor.\ndel cor a tot el cos A partir del concepte de cor, hem investigat diferents aspectes de la vida de l’ésser humà. Per mitjà de l’art, hem expressat emocions i sentiments; per mitjà de la literatura, hem jugat amb les paraules, hem interpretat frases fetes i dites populars i hem inventat petits textos relacionats amb el projecte. També, hem estat uns grans científics quan ens hem preguntat com és el cor per dins, els hem anat a comprar i, finalment, els hem tocat, obert, observat... A més a més, hem comparat el pes i la mida de diferents cors d’animals: conill, pollastre, xai i porc. Com a repte, hem construït una maqueta del cor i hem vist el seu funcionament.\nJuguem amb la paraula cor. Comprem cors al mercat.\nDissecció i observació d’un cor. Construcció d’una maqueta del sistema circulatori.\nesmorzar saludables per cuidar en nostre cor A la rotllana, els infants expressen els seus coneixements, escolten altres opinions i intercanvien idees. Així van sorgir els reptes de la nostra recerca: · “Com s’ho fa el cor per bategar?”. · “Tenim un botó a dins del cor. Cuando la sangre lo aprieta sale del corazón.” · “El cor batega perquè mengem” · “Hem de menjar sa tots els dies perquè el cor estigui bé.” · El colesterol es malo para el corazón. A partir d’aquí, hem treballat sobre diverses hipòtesis: com és el cor per dins, la classificació dels aliments i com fer que els nostres esmorzars siguin més saludables amb l’ajuda d’una dietista.\nEl diàleg permet avançar el procés d’aprenentatge individual i de grup.\n"la motivació és la font de coneixements"\nEl cor de la vaca és el més gran que hem vist. Visita d’una dietista. Hipòtesi d’un cor per dins. Murals sobre els cors dels animals treballats.\n"fer, pensar i parlar. accions que ens retroalimenten"\nmaquetes del cor que tenen molt a dir Sovint treballem amb el infants més petits l’esquema i la imatge corporal des d’una perspectiva del cos externa. En aquesta ocasió, però, la fita que ens vam plantejar durant el taller de ciència de la Comunitat de Petits va ser imaginar com som per dins i ser capaç de projectar-ho mitjançant una maqueta elaborada amb material inespecífic. La proposta implicava, necessàriament, un alt grau d’abstracció, creativitat, imaginació i diversitat en els productes finals. Fils, paper diversos, gomets, cordes, cintes adhesives, esponges, botons, plastilina... van ser alguns dels recursos de què disposaven ‘els petits científics’ per intentar donar resposta a l’enigma plantejat: què i com és el cor?. Aquesta activitat inicial ens va servir per identificar els coneixements previs dels infants, així com per potenciar el lliure pensament, la capacitat d’expressió i l’autonomia.\n"com som per dins ?" Procés d’elaboració de les maquetes del cor.\n44 Adquisició de vocabulari relacionat amb el cor i el cos. Ús de material inespecífic. Interpretació de les maquetes del cor dels companys.\n"representem les nostres idees"\n1r éssers vius i éssers inanimats El cor i la sang tenen molt a veure, relació que vam descobrir a través del joc “El viatge de l’oxigen”, una dramatització que es basa en com es comporten els components de la sang dins del nostre cos. D’aquesta manera, uns érem glòbuls vermells que distribuíem l’oxigen pel cos i que, en passar pel cor, rebíem l’impuls necessari per arribar a totes les seves parts. Els altres, érem plaquetes que actuàvem ràpidament per tancar les ferides. Alhora, durant aquest temps, hem comprovat que altres éssers vius tenen cor. Per exemple, amb l’ajut dels fonendoscopis vam localitzar i escoltar els batecs del cor d’un conill. Però... aleshores, va sorgir la pregunta: I els robots tenen cor? Fins ara, hem descobert que hi ha una semblança entre la funció de la pila i la del cor i que els cables de la primera s’assemblen a les artèries.\nL’interior d’una vena. Joc “El viatge de l’oxigen”. Cerca d’ informació sobre animals als llibres de la biblioteca. Escolta del cor amb el fonendoscopi.\n"tots els ĂŠssers vius tenen cor?"\nDescobriment: El cor dâ€™un xai ĂŠs igual que el nostre puny!. Mural - resum sobre els coneixements ja assolits.\ncom podem mantenir el cor sa? El cor és el motor del nostre cos. El seu batec manté en funcionament tots els órgans i és essencial per a la vida. Però... Què necessitem per mantenir el nostre cor sempre sa? Fent i analitzant la piràmide d’aliments, hem entès quins aliments hem de menjar més sovint, en quina quantitat i com es poden combinar. Una dieta saludable ha d’anar sempre acompanyada d’exercici físic. Tothom ha de seguir una mateixa dieta? Els esportistes professionals posen el seu cor a prova en les competicions, necessiten dotar l’organisme dels nutrients que han perdut durant l’activitat física i carregar piles per recuperar-se. L’estil de vida saludable ens protegeix de les malalties i vetlla pel benestar del nostre cos. Aprenentatge d’allò que és bo per menjar.\n52 Elaboració de la piràmide dels aliments. Així són les venes. Identificació dels components de la sang.\n" cor, el motor del cos "\n" tots mereixem un cor sa "\nLa dissecció del cor d’un animal i altres investigacions ens han fet saber com és el cor, com funciona, quines malalties pot tenir, com el podem curar i com ens afecta el seu mal funcionament. Però... què hem de fer quan tenim un problema greu i inesperat de salut? Cal trucar al telèfon d’emergències 112. Per mitjà d’un role play, hem fet un simulacre de trucada tot informant dels tres ítems bàsics que s’han d’informar: què ha passat, a on i quantes persones afectades hi ha. Els tècnics sanitaris del SEM (Servei d’Emergències Mèdiques), amb l’ajut d’una ambulància medicalitzada, ens van explicar les seves funcions, dues de les quals tenen relació directa amb les malalties del cor:\nPAS – Protegir, Alertar, Socórrer. DEA – Desfibril•lador Extern Automàtic. PLS – Posició Lateral Segura. RCP – Reanimació Cardio- Pulmonar. El nostre ajut i la intervenció ràpida dels serveis mèdics poden salvar moltes vides.\n"el cor ĂŠs vida""\nBum-Bum, fa el cor.\n" 112, una boca, un nas i dos ulls, 112 "\nDins de lâ€™ambulĂ ncia del SEM.\n4t el cor ens fa vitjar\nLa sessió de bodypercussion, amb Santi Serratosa, va ser una oportunitat per prendre consciència de la importància que té el nostre cor per a la vida, així com d’entendre què ens diu amb el ritme dels seus batecs. En aquest sentit, vam conèixer quan un cor està activat, cansat, inquiet o relaxat a partir de la seva escolta amb el fonesdoscopi, tot comptant les seves pulsacions i registrant-les en gràfiques posteriorment. Igualment, hem detectat com canvia el seu ritme en funció de les nostres emocions i sentiments. Les obres d’artistes com Frida Kalho i Keith Haring, ens han servit per donar sentit a aquest llenguatge més íntim. En l’àmbit de les matemàtiques, van sorgir també noves preguntes a les quals havíem de donar resposta, com per exemple: “quants litres de sang tenim al cos? 4,7... ui decimals! La curiositat ha guiat un viatge ple de reptes. Tot i que el cor va ser el punt de partida, ens està portant, a hores d’ara, cap a la cèl•lula i els gens.\nAl ritme del cor amb Santi Serratosa.\n" cap a la cèl·lula ! " Ens apropem a la realitat a l’ICCC. Dissenyem la presentaciór per els Tastets. Represetem el recorregut de la sang. Ens inspirem amb l’artista Keith Haring. Ens sorprenem amb als cervell i les neurones al CosmoCaixa..\n"frida kalho i keith haring de les sensacions fan art""\nun cor a prova de bomba Els primers batecs del curs auguraven un horitzó ple de descobertes. Un infant de la classe, en assabentar-se que enguany treballaríem el tema del cor, exclamava:\n"ens cormuniquem !" 5é amb les nostres creacions artístiques.\n–Jo, de petit, vaig patir un buf cardíac! – Tots ens vam mirar sorpresos perquè pensàvem que això només li passava a la gent gran que fumava, no feia exercici o duia una mala alimentació. Ràpidament, ens vam posar mans a l’obra per estudiar i conèixer més a fons l’anatomia del cor i el seu funcionament. Des de bon principi, ens vam adonar que a l’interior del cos posseïm un petit cofre que atresora la clau de la nostra vida. D’allà dins surten venes, artèries... però també milers de sentiments i emocions. Com cuidar quelcom tan valuós? El nostre repte estava servit! Investigaríem com aconseguir un cor ben feliç i resistent a les malalties!\nCreem la rĂ¨plica dâ€™un cor per estudiar la seva anatomia. Pluja de paraules. Estudiem la circulaciĂł del cor. Per un cor sense fum. Preparem el nostre mural per als tastets.\nUna setmana de la ciĂ¨ncia amb cor. Expressem artĂsticament els nostres sentiments. Autoretrat emocional. Hem de recuperar el nostre cor. Com sĂłn els vasos sanguinis.\ntot els animals ens emocionem? Les propostes de motivació (lectura en neerlandès d’un conte sobre les emocions, creació d’un logotip, xerrada d’una cardiòloga...) han despertat curiositat cap a l’ús d’animals en la recerca científica. Els nostres dubtes els van resoldre els investigadors del Programa – ICCC del Institut de Recerca de l’Hospital de Sant Pau (IR-HSCSP) durant la nostra estada a les seves instal•lacions. Després d’aquesta experiència, la nostra línia d’investigació ha estat relacionada amb les emocions que poden sentir els animals. Primer, vam descobrir l’anatomia interna de diferents animals amb l’objectiu de comparar-la amb la humana. Per això vam crear unes maquetes amb molts detalls. Ens vam preguntar: si els humans senten emocions, els altres animals també en senten? Gràcies al treball cooperatiu, a les diferents eines de recerca d’informació i a l’ajuda d’experts vam poder presentar totes les nostres conclusions a les Jornades Pedagògiques OPen Day.\nCom són els cors de diferents animals?.\n"redescobrim el món animal"\nCreant sinèrgies educatives amb l’Institut JM Zafra. Per què representem el cor amb una emoticona?. Entre tots, creació per aconseguir un objectiu comú. Fem i desfem per aprendre tots junts. Imatge en color i en B&W per als Tastets. Som com l’Erin Amir!\nInfant i mestra trobem objectius personals a assolir.\nop360º UNA NOVA MIRADA DE L’AVALUACIÓ És amb l’OP360º que ampliem el concepte d’avaluació com a element de millora personal i pedagògica. Es concreta amb l’elaboració de nous informes de seguiment i d’assoliment dels processos personals dels aprenentatges dels infants, la tutoria individual i de seguiment mitjançant el pla personal, les sessions de treball conjunt família i escola i l’avaluació polièdrica: infant – família –escola. També ampliem la mirada cap a l’avaluació entre iguals amb una observació orientada i una reflexió conjunta de l’acció educativa de l’equip de docents i altres educadors que guiem i acompanyem l’itinerari d’aprenentatge dels infants, a fi de proposar millores en la tasca didàctica i pedagògica.\ncom a casa Ignasi Aragay\ndirector adjunt del diari ara Aquell dia em vaig sentir com a casa. Va ser l’any passat, el 2 de novembre, a l’escola Octavio Paz, en l’homenatge pòstum a Carles Capdevila, a qui es va dedicar la festa de l’Altar de Muertos. Allò va ser molt més que una festa tradicional: va ser l’homenatge artístic, intel•ligent i sentit al Carles d’uns alumnes, uns mestres i uns pares compromesos amb la memòria i la llibertat, amb l’educació en el sentit més profund de la paraula. Educar és formar persones lliures i crítiques. I això és precisament el que ens agermana a les (bones) escoles, que n’hi ha moltes, i als (bons) mitjans de comunicació, dels quals per desgràcia n’hi ha pocs. Des de l’ARA, seguint l’esperit del Carles, ho intentem. Intentem no perdre de vista la nostra funció social, que és doble: informar i formar. Per això aquell dia, a l’escola Octavio Paz, m’hi vaig sentir com a casa. Sí. No només\nperquè hi vaig veure tan ben reflectida l’essència del Carles, sinó també perquè hi vaig trobar una comunitat escolar en marxa de mestres entregats, alumnes motivats i pares feliços. Sovint es parla de la comunitat escolar en termes abstractes, teòrics. Se’n fan elogis, apareix als projectes i als papers oficials, però no tantes vegades veus que agafi forma de debò. És clar, hi ha les AFA i els consells escolars i... Però no em refereixo a això, sinó a la feina conjunta més enllà dels horaris i les reunions, a la feina que els nens i nenes poden veure amb els seus ulls i hi poden participar: els pastissos, els murals, les cançons, els somriures, les idees portades a la pràctica, per molt boges que d’entrada puguin semblar. Com la idea de l’Altar de Muertos! Als que no estem familiaritzats amb la cultura mexicana, el nom, les imatges fora de context i el sorprenent sincretisme religiós d’entrada ens poden fer basarda, poden generar rebuig. Però la gent de l’escola Octavio Paz, des d’una sensibilitat exquisida, han sabut convertir aquesta tradició popular en un fantàstic pretext educatiu, en energia positiva, creadora. Han sabut agermanar la cultura mexicana amb la catalana, unides històricament per l’exili republicà de la llibertat i la justícia social. Han sabut convertir la mort en vida, han sabut donar vida a la memòria. Que per molts anys ho segueixin fent amb tant d’entusiasme i bons resultats. Felicitats!\nAltar de la Comunicació 2017.\naltar de la comunicació:\nDigue’m-nos coses boniques, homenatge a Carles Capdevila. Encesa de les espelmes de l’Altar 2017.\nJoan Turu Mestre i artista de revista. Com et sents quan dibuixes i com et sents quan per algun motiu no pots fer-ho? La veritat és que em sento molt bé perquè quan dibuixo haig de dedicar tota la meva atenció en el que estic fent. Em calma, ho trobo molt positiu, m’agrada molt i m’ajuda a expressar-me, alliberar tensions, inquietuds, ràbies, alegries... una manera de no guardar-ho a dins L’únic motiu que em privaria del dibuix és alguna malaltia. A vegades, robo hores de son. Alguna vegada t’ha sortit un dibuix malament? Què has fet per arreglar-ho? Hi ha moltíssims que et surten malament. No m’agrada parlar-ne així. L’Edison deia que tots els seus invents fracassats no eren fracassos, sinó passos necessàries per arribar a inventar la bombeta. Aquesta lectura és més positiva. A la paret, pinto amb pintura blanca al damunt. Si és amb llapis, esborro; i si és amb ordinador, hi ha dues tecles, control + Z. Has conegut en persona algun dels teus artistes favorits? Doncs la veritat és que sí. Tenim la sort a Catalunya de tenir il•lustradors i il•lustradores molt bones que admiro moltíssim: Sebastian Serra, Rocio Bonilla, Roc Blackbóck... Fins i tot, amb algú d’ells he arribat a entaular una amistat.\nSi haguessis de quedar-te amb un dibuix dels teus, quin triaries? És un on surt una nena amb un cartell i diu que no vol treballar, que vol viure. Tinc la sort que la meva feina m’agrada moltíssim, quasi no és feina. La meva vida també és dibuixar. Hem creat una societat en la que ens passem massa hores treballant per comprar-nos coses que segurament no ens fan feliços, no són tan importants i no les necessitem. Per què escrius frases en els teus dibuixos? La majoria d’adults s’expressen amb paraules o parlant o escrivint. En canvi, pocs ho fan dibuixant.. A mi el que m’interessa més és comunicar idees. Utilitzo el dibuix i la frase, perquè d’aquesta manera a la gent li quedi molt clara la meva idea. Gairebé sempre dibuixes un ocell, quin significat té per a tu? Sempre dic que per a mi l’ocell amb un cor és com una signatura. Per altra banda, m’agrada reivindicar una mica la veu de la consciència. M’agrada representar-ho amb un ocellet que se’t fica al cap, al costat de l’orella, i et dóna un missatge i per a mi aquest missatge sempre és un cor. Crec que vivim en una societat on falta molt, molt de cor, molt d’amor. I el cor és una manera també de representar l’amor. I per això m’agrada posar-lo. També hem observat que pintes molts cors. Per quina raó? Què et sembla el nostre projecte de recerca, el COR? Vivim en una societat on...es dóna molta importància al cervell. Tot és molt mental i es dóna molt poc espai a les emocions, als\n"sou una escola valenta!"\nsentiments, a l’estimació, al cuidar-se... per a mi tot això ho representa el cor. I m’agrada reivindicar-lo. És una gran notícia que treballeu tot el que és el cor ja sigui la seva vessant més física o més simbòlica. Al teu dibuix de la benvinguda a la nostra escola hi destaques la valentia del cor. Quines sensacions vas tenir visitant l’escola? Me’n vaig anar amb un gust de boca boníssim. De fet, tinc la sort de visitar moltes escoles i crec que l’escola Octavio Paz és per mi com un exemple de canvi educatiu i social. S’hi respira bon rotllo, això sempre està bé. La teva trajectòria artística et fa present a moltes escoles. Què t’ha portat al món de l’educació i com et veus fent de mestre? Crec que vivim en una societat que li dóna molta importància als diners, el poder, la fama... que no són essencials i que ens perdem el que és realment important. En els meus dibuixos parlo molt d’educació\nperquè crec que és una eina de canvi. Crec que si canviem l’educació canviarem la societat. I també, per això, he estudiat magisteri d’Educació Infantil però no m’hi veig gaire fent de mestre. Potser si trobés una escola com l’Octavio Paz si que m’animaria. La feina que faig combina amb les meves grans passions: el dibuix i l’educació; i per tant, estic molt bé. Potser algun dia em plantejo anar a una escola que em permetés tenir llibertat com a mestre. Finalment, tenim una curiositat... En quina part de l’escola t’agradaria fer un dibuix d’amagatotis? M’encantaria fer un dibuix a la sala de mestres: entraria d’amagat i els hi faria un dibuix ben gros, recordant-los-hi que són exemple. Moltes gràcies Joan!\nMural de l’artista Turu. En Joan amb els infants de 6é.\nEduard Vallory Analista social i gestor del canvi. President del Centre UNESCO de Catalunya, i director d’Escola Nova 21 . A la teva biografia escrius que ets un analista social. Ens pots explicar millor què vol dir? Quan analitzes la societat, intentes entendre com funciona, descomponent-la per veure els diferents elements (persones que pensen, famílies, maneres diverses de veure el món) per saber com i per què succeeixen fets pràctics del dia a dia, però també analitzes altres temes com ara les escoles, les llengües que es parlen, la mobilitat dels estudiants... També hem llegit que treballes a l’Escola Nova 21. Com explicaries a un infant de primària en què consisteix? L’Escola Nova 21 és un programa que suma els esforços de mestres, famílies i gent diversa de la societat (periodistes, persones del carrer..) per fer que a les escoles s’aprengui d’una manera més pròxima a la realitat. Una mica com vosaltres feu: que allò que aprens a l’escola tingui molt a veure amb allò que tu vius en el dia a dia; i que les coses que tu aprens no siguin coses sense sentit, sinó que quan arribes a casa veus que t’han servit per créixer.\nQuina educació t’agradaria per als teus fills? No tinc fills però m’agradaria que tinguessin ganes d’anar a l’escola i que anar-hi els servís per créixer millor, per sentir-se millor amb ells mateixos, més capaços de fer coses, més capaços de viure amb persones diverses, ser millor persona i millor persona que conviu. Com era la teva escola quan eres petit? Era una escola centrada en memoritzar i mecanitzar coneixements més que no pas en fer i en crear. Molt pensada per als exàmens. Això la feia avorrida i que tinguessis més ganes de quedar-te a casa o d’anar al pati. Què és el que més t’interessa i t’agrada de l’educació? L’educació permet que les persones puguin fer coses que ningú altre ha fet abans. Permet imaginar i dóna eines perquè cada persona trobi dins seu dimensions, idees, paraules i projectes que puguin ser un canvi o una novetat. Com creus que seran les escoles d’aquí a deu anys? M’agradaria que fossin més pròximes al que vosaltres, com a infants, faríeu si no haguéssiu d’anar a l’escola. Una escola dedicada permanentment a fer-se preguntes i a generar respostes, on tinguessis ganes d’anar-hi perquè el temps que hi passes t’aporta més que aquella estona que no hi vas. Què creus que és més important, educar-te a casa o a l’escola? Vosaltres, quan us interessa molt alguna cosa que heu fet a l’escola, us n’oblideu de seguida o seguiu pensant-t’hi? Si us ha agradat molt, a casa miraràs un llibre, comen-\n81 taràs amb la família, ... No és tant important el lloc on ets, sinó que allò que aprens t’interessi i ho vulguis aprendre. S’aprèn a tot arreu: a casa, a l’escola, a l’agrupament escolta ... pots aprendre a molts llocs i de moltes persones i la gràcia és que l’escola t’ajudi a trobar els teus interessos i et doni eines per aprendre dins i fora de l’escola. Què creus que és millor, una escola nova amb professors que expliquin malament o una escola antiga amb professors ben preparats? Al final el més important és que vosaltres sapigueu quina és la millor manera d’aprendre... i no sempre és una explicació, de vegades cal experimentar. No és tracta de si l’escola és nova o vella. Un cop saps com s’aprèn es necessiten uns mestres, uns espais, unes pràctiques que s’ajustin a les necessitats. No es necessita una escola “nova”, sinó una manera nova d’entendre l’escola que doni resposta als com i als perquès de les coses. Després de visitar la nostra escola, què és el que més t’ha agradat? M’agrada molt el treball de les arts. Visitant Mèxic, he observat i admiro com treballen els temes de decoració de calaveres o les cultures antigues... i no havia vist mai una escola com la vostra on es treballés amb intensitat\n"Demanaria poder anar a una escola que fos com la vostra" Visita del Eduard Vallory a l’escola.\nobres d’art antigues i modernes. T’agradaria treballar a la nostra escola? Això m’ho hauríeu de dir vosaltres. Hauria de passar un càsting! Quines preguntes em faríeu? Si, per exemple, em demanéssiu que us ensenyés mates, intentaria fer-ho per mitjà d’objectes, de coses pràctiques... I, finalment, si poguessis demanar un desig quin demanaries? Per què? Només un? Complicat. Demanaria tenir dos desitjos... el primer, poder anar una altra vegada a l’escola... a una escola que fos com la vostra. En segon lloc, tenir de nou tres anys i veure com s’aprèn de manera diferent. Treballes a algun lloc més? Sí, treballo en la formació de mestres. Si vosaltres apreneu de manera diferent, cal que els mestres es formin i es preparin en la mateixa direcció i jo estic ajudant a donar idees per fer aquest canvi possible. Com formaríeu vosaltres un mestre?\nHauríem de saber com ens agrada que ens expliquin. Ens agrada que ens expliquin i després fer i experimentar per nosaltres mateixos. No que ens ajudin des del principi. Els faria que ells també fessin pràctiques i experimentessin. O sigui, és important que el mestre aprengui com tu aprens. Us agafaré d’assessors. Crec que anem en la mateixa direcció. També viatjo per fer xerrades i ajudar a escoles, esplais, agrupaments escolta. Fa poc vaig estar a Kuala Lumpur, us sona? És la capital de Malàisia. Si en algun viatge voleu venir, m’aviseu. Moltes gràcies Eduard!\n82 poder afavorir la transversalitat de l’educació en totes les etapes. Com és un dia normal de la Francina? Dies normals... no n’hi ha. Dins la comissió executiva, la meva feina és en bona part la de les relacions institucionals. Els objectius són ambiciosos i en clau externa cal anar creant i cuidant aliances i col•laboracions. La feina interna té com a objectiu fer una revisió de la tasca històrica de l’Associació per veure què més podem aportar al món educatiu actual i com podem seguir orientant la feina dels mestres del nostre país.\nFrancina Martí Professora de llengua i literatura. Presidenta de l’Associació de Mestres Rosa Sensat. Com vas acabar aterrant a Rosa Sensat i convertint-te en la presidenta? Vaig començar amb anys de docència: català d’adults, secundària, equips directius, formació del professorat... més tard, al Departament d’Ensenyament. A tot arreu sempre amb especial interès en temes de recerca i innovació. Finalment, m’ofereixen formar part de Rosa Sensat on ja havia treballat com a secretària de la revista Infància 0-6 i accepto perquè m’agraden les aventures inesperades. L’Associació buscava algú connectat amb els àmbits de secundària per\nActualment, quina és la millor fotografia que es podria obtenir d’un docent, una posant-se de “perfil” o una amb una mirada “general cap endavant ”? És imprescindible un equilibri i una visió global: ser cada cop més mestre de primària i menys d’una matèria en concret. La globalitat no cal que sigui individual, sinó que la clau és “jugar” amb els perfils i les fortaleses de l’equip, afrontant els reptes amb una mirada oberta. Quines són les qualitats imprescindibles que ha de tenir un mestre avui en dia per afrontar amb èxit la seva tasca docent? La feina necessita implicació: cal ganes, passió i rigor i, més que mai, quan estem experimentant i provant. És essencial el respecte per l’infant que es mereix tot per poder tirar endavant i desenvolupar totes les seves capacitats. Amb més de 50 anys d’existència, quina fita assenyalaries com la més important aconseguida per l’associació de mestres “Rosa Sensat”?\n"La clau de l'educació en el segle XXI és el respecte i la confiança en les possibilitats de l'infant"\nLa Francina amb el llibre blanc d’un infant. Claustre de mestres amb la Francina.\nDestacaria, d’una banda, el rebombori que es va generar entre els mestres durant la transició i, també, la recuperació de la llengua catalana com a llengua vehicular amb la idea clara i fonamental de no separar els infants per motius lingüístics. Encara que ara es vol menystenir, aquesta tasca de 30 anys ha estat un èxit pel que fa a la cohesió social i a la competència lingüística. S’ha aconseguit que els infants no vegin aprendre ni català ni castellà com una imposició. Un altre aspecte ha estat que l’etapa 0-3 sigui valorada com una etapa educativa i no merament assistencial i posar de relleu l’etapa 0-6 com a període essencial en la formació d’una persona. Últimament, s’ha proposat un “MIR educatiu” per a millorar la formació inicial del professorat. Sobretot parlen de la necessitat de dedicar més anys a aquesta formació, però no parlen del “què” ni del “com”. Quines propostes faries per millorar aquesta formació inicial? Està relacionada amb la demanda de la societat actual? És una qüestió de qualitat i no de quantitat. Es necessiten canvis profunds. La formació inicial té mancances perquè encara hi ha poca pràctica. La tasca docent és una feina que s’aprèn quan es fa. Hi ha d’haver coherència entre el marc teòric i la metodologia. Què és més important, el com o el què s’ensenya o s’aprèn? Un mestre ha d’aprendre contínuament amb la voluntat de tenir eines que facilitin que els infants puguin seguir el seu procés d’aprenentatge. Es parla de “l’escola que aprèn”. Aquí, a l’escola Octavio Paz, veig un aprenentatge on l’alumne és al centre amb l’acompanyament per part dels mestres.\nL’altre dia, un infant preguntava què era més apropiat, l’escola nova amb docents mediocres o l’escola antiga amb excel•lents docents. Què li podríem respondre? En una escola que vulgui innovar, el mestre no és un individu que pugui fer la feina sol. La clau i el plus del segle XXI és el treball en equip d’un grup ben format que compti amb els altres i sigui generós. Quina opinió tens sobre els “horaris” globalitzats per franges de treball en vers els dividits per assignatures? El primer ha de ser tenir definit el projecte i després buscar la fórmula organitzativa que vagi millor per aconseguir l’objectiu que ens proposem. Un desig per a l’Escola Octavio Paz... Que mestres i infants vinguin contents perquè és l’indicador més gran de l’èxit d’una escola. M’he sentit acollida i m’ha agradat poder entrar a les classes i compartir amb vosaltres i amb els infants la vostra experiència. Francina, intentarem ser feliços. Gràcies pel teu temps!\ncohesió d'equip UN CREUER DE REVISTA “Un creuer de revista”, una obra original del director del centre Xavier López i amb coreografia, direcció d’actors i posada en escena de l’actor Xavier Palomino, és una comèdia musical que ens explica l’aventura d’una família que vol fer una celebració en un creuer de luxe. Família i tripulació sobreviuran amb sentit del humor i enginy a tota mena de dificultats logístiques, econòmiques i meteorològiques. Acabaran arribant a bon port feliços i disposats a celebrar la vida amb els qui més estimen. S’han fet 4 representacions, tres per a públic adult i una per als infants de l’escola. Són gairebé 400 espectadors que han volgut pujar a bord d’aquesta fascinant aventura. Un espectacle de 60 minuts en què han intervingut 14 actors i 6 tècnics, tots membres de la gran família de la comunitat educativa de l’escola. Cal destacar enguany la intervenció de Coral Regí, Imma López i Eva Vives en un divertit entreacte durant el qual es va sortejar un bonic passeig en Golondrina pel Port Olímpic de Barcelona entre els espectadors. El text era dinàmic i vibrant alternat amb coreografies de fragments de cançons emblemàtiques del pop d’avui i de sempre. El\nmestre de l’escola Elias Vera va escriure una lletra adaptada amb la música de la cançó My Way de F. Sinatra que, cantada a capella, va posar punt i final a l’espectacle. Les emocions van començar al vestíbul de l’escola amb el lliurament de kits de viatge, preparats per l’AFA, uns arcs detectors de metalls i un photocall per immortalitzar el moment. El públic va participar gràcies a un guió interactiu que tenia com a objectiu la diversió, l’emoció i la reflexió. El resultat final és el fruit d’un procés que començà fa gairebé un any amb les primeres pluges d’idees dels mestres de l’escola, es va fer el guió a l’estiu i s’assajà en sessions de 2 hores un cop per setmana de setembre a desembre. Paral•lelament, es posà en marxa la direcció artística i tècnica, així com la preparació de decorats, atrezzo, publicitat, cartelleria, vestuari, efectes de llum i de so, efectes audiovisuals i recursos tecnològics. En paraules de Xavier López, “aquest vol ser un creuer d’idees compartides, reflex de l’estil de treball de l’escola, on els resultats són la suma de les aportacions i il•lusions de cada membre de la nostra comunitat”. El creuer també va fer parada el 14 de gener, per tercer any consecutiu, al Teatre Foment de Vimbodí i Poblet (Tarragona), on l’equip va compartir la divertida experiència de la representació amb els vimbodiquencs i vimbodinenques. Un projecte que busca l’èxit educatiu, modernitzant les seves estratègies pedagògiques i fent de la cohesió de la comunitat un dels seus pilars. Un vaixell que navega cap a port i que ja pensa en una nova aventura.\n"un creuer d'idees compartides"\nMoments dâ€™Un creuer de revista.\nopetcrida LES FAMÍLIES FEM ESCOLA La implicació de les famílies en el projecte d’escola és clau. A través de l’OPetcrida potenciem un sentiment de pertinença i de valoració positiva vers l’escola. Estar al corrent del que passa, saber a qui preguntar per aclarir un dubte, poder compartir una preocupació, proposar un somni o ser partícips de les millores pedagògiques proposades per l’equip de mestres fa que les famílies puguin viure de més a prop l’educació dels seus fills. Amb l’OPetcrida tenen la possibilitat de participar al Cafè en famílies, trobades amb l’equip directiu per compartir a fons inquietuds i reptes amb voluntat de millorar col•laborativament. També, amb l’acompanyament i la recollida diària dels infants de la comunitat dels petits al grup de referència, i la dels mitjans i dels grans els divendres a al tarda, coneixen de primera mà la tasca que es va duent a terme a l’escola. La col•laboració en l’hort i en tasques productives, logístiques i organitzatives com ara l’Altar de Muertos, els concerts, el Tió de Nadal, la campanya de preinscripció o la festa de final de curs fan que les famílies siguin peça clau de la comunitat educativa. L’escola ha rebut una menció especial de la Crida “Redissenyem la reunió amb famílies”, promoguda per la Fundació Jaume Bofill.\nCafé amb famílies, l’ espai per compartir i reflexionar.\nespai de migdia BATEGUEM AMB FORÇA ! Un any més, l’espai migdia vibra d’emocions i de colors ben vius. Aquest curs, infants i monitors hem fet bategar plegats el nostre cor i hem aprés que amb ganes, esforç i il•lusió tot és possible. Per dur a terme el nostre projecte educatiu i en la mateixa línia pedagògica de l’escola, hem introduït petits canvis pel que fa a la gestió de grups. Per començar, durant el segon trimestre s’han creat nous grups heterogenis a partir de la barreja dels infants de 3r, 4t i 5è durant l’hora de l’àpat, afavorint així la interrelació grupal entre comunitats. L’experiència, que ha resultat positiva, ha empès l’equip educatiu a treballar per introduir gradualment aquests canvis en la resta de grups de les comunitats de petits i mitjans, amb l’objectiu d’implantar-ho definitivament durant el curs següent. Organitzar-se per grups heterogenis i no per grups d’edat ens permet treballar l’autogestió i l’autonomia personal a través de les conductes i experiències entre infants, sense deixar de banda la figura de l’adult com a referent positiu. Alhora, treballem per garantir la inclusió i l’equitat efectiva de tots els infants d’espai\nmigdia, mitjançant l’educació en valors i la gestió de les emocions. Apostem pel treball en equip i cooperatiu, per la cohesió grupal i per la convivència entre infants i proposem el respecte, l’empatia i l’escolta activa com a recurs essencial per a gestionar els conflictes que es puguin originar, afavorint el seu desenvolupament personal i social. La convivència en grups heterogenis i entre comunitats fomenta la creació de vincles i la participació i els permet aprendre de manera bidireccional, en tant que els més petits aprenen dels més grans i els més grans dels més petits. Perquè tot això sigui possible, l’educació formal i la no formal van agafades de la mà en el seu dia a dia. L’escola treballa de manera global l’educació dels seus alumnes, fent partícips a tots els agents educatius del centre i treballant de manera transversal i conjunta amb tots els serveis que transcorren fora de les hores lectives. L‘equip docent, l’equip psicopedagògic, els vetlladors, l’equip de monitors i el personal de serveis caminem plegats en una mateixa direcció i amb un objectiu comú: educar els nostres infants a partir de les seves necessitats mitjançant l’acompanyament i l’escolta. Seguim vibrant plegats, perquè gràcies al treball en equip de tots els seus membres, l’espai migdia batega amb força!\nFem cors de llana.\n90 Projecte Renaturalitzem els patis.\nafa ENS OMPLIU EL COR L’Associació de Famílies batega conjuntament amb l’escola per recolzar i acompanyar les iniciatives pedagògiques i lúdiques que ajuden a desenvolupar el projecte educatiu. L’AFA participa activament al Consell d’Infants, recull la veu dels consellers representants de cada grup de referència. Una de les propostes que s’ha anat treballant als Consells ha estat la renaturalització dels espais exteriors, fet que va suposar la implicació directa de l’AFA en la seva posada en marxa amb la finalitat de fer dels patis un espai d’oportunitats educatives i de creixement dels nostres fills i filles. A més a més, l’AFA promou les activitats extraescolars, l’acolliment matinal, el casal d’estiu i l’organització de festes perquè tant infants com famílies puguin gaudir-ne i aprendre al màxim. Aquest curs, més que cap altre, els nostres cors s’han omplert d’OP\nMaría carmen oñate Cònsol de Mèxic a Barcelona.\nEs un gusto transmitir a la comunidad estudiantil y docente, así como a los padres de los alumnos de la Escuela Octavio Paz, un fraternal saludo del Consulado de México y de la comunidad mexicana en Barcelona. Nuestro reconocimiento a su ejemplar sistema educativo basado en la creatividad, la investigación y el trabajo conjunto. Nuestro más profundo agradecimiento por su interés y afecto hacia mi país.\nCap adjunt de Planificació i Coordinació de la Subdirecció General de la Inspecció d’Educació. L’Escola Octavio Paz és un exemple de transformació educativa on conflueixen diversos elements que condueixen a l’èxit. De tots ells, en vull destacar un: el fet de saber-se envoltar de persones que poden aportar algun element que l’escola sap aprofitar i aplicar al seu context educatiu. Aquesta acumulació d’experteses esdevenen uns fonaments sòlids sobre els quals s’està recolzant la transformació del centre. Em satisfà formar part d’aquest col•lectiu de persones que aporten aquestes petites càpsules d’experiència que tan bé sap aprofitar l’escola, ja sigui en temes de visió global de centre, plurilingüisme, tecnologies digitals o d’internacionalització educativa.\nEulàlia Vilaginés Directora EOI Cornellà.\nCoordinadora EOI Cornellà.\nLa visita a l’escola Octavio Paz ha estat una veritable descoberta. Veure els funcionament d’aquesta escola ens ha inspirat, els seus mestres ens han animat i els seus alumnes, motivat. Hem reCORdat que aprendre no té edats; perquè ensenyar és despertar curiositats, donar ales a la creativitat i veu a l’emoció. Gràcies per posar-nos unes ulleres que feia temps eren a la maleta de la infantesa. Esperem que el proper curs puguem iniciar un projecte de llengües compartit: EOICornellà – Escola OP.\nQuin és el secret de l’OP? Un equip humà cohesionat i amb l’empenta del Xavier i el seu equip directiu que s’apunta tant a organitzar un creuer de teatre com a transformar l’Escola per donar resposta a les inquietuds de cada infant.\nUn equip de mestres il•lusionats, cohesionats, caminant, trobant moltes complicitats per fer possible una escola pública potent i coherent en les paraules del seu projecte. Una escola oberta que traspassa murs conquistant espais públics i arrelant al territori. Una escola que abraça els problemes i els transforma en oportunitats. Els infants són el centre dels projectes acompanyats d’adults que saben trobar moments per a l’atenció individual. Cada infant és únic i estimat. Neixen els grups i els amics plens de curiositats per compartir i aprendre junts petits i grans. OP us tenim al cor!\nDirectora Escola Virolai de Barcelona.\nPer segon any consecutiu, acompanyar el claustre de mestres en l’àmbit de l’avaluació i la millora professional és una gran oportunitat per compartir qualitat humana i passió per l’educació. Seguim equip!\nDirectora Escola La Comarcal de Picassent (València). Escoles que enamoren. Escoles que traspassen el llindar entre realitat i somnis, com el llibre Alicia en el País de les Meravelles. Transformació educativa repleta de curiositat, estima, investigació, experimentació i emoció. Alumnes, mestres i personal de serveis que fan que menuts i grans es troben com a casa. Escoles plenes de màgia i de mirades que conviden a aprendre i a compartir amb les famílies la il•lusió per fer comunitat educativa. Escoles plenes de vida, escoles que enamoren. L’escola OP i La Comarcal som dues escoles que treballem conjuntament, compartint visites pedagògiques, activitats formatives, teatre, renovació de patis, passió per l’educació i compromís social i amistat. Som escoles de COR!\nMestre especialista d’Educació Artística: Visual i Plàstica. Assessor en aprenentatge interdisciplinar. Director de l’Escola la Immaculada de Vilassar de Dalt. Us he de confessar que venir regularment a l’Escola Octavio Paz a fer formació és un autèntic plaer. Hi trobo un equip de mestres motivat, receptiu, engrescat i, en definitiva, apassionats de la seva feina. Cada sessió de formació es converteix en un espai de debat pedagògic, on s’hi comparteixen idees i iniciatives i es qüestionen aspectes buscant sempre una millora en les propostes d’aula. Això reverteix directament en la qualitat de les experiències educatives que es plantegen a les nenes i els nens de l’escola. Enhorabona per la feina feta i endavant!\ngràcies joaquín! l’avi fuster de l’escola\n96 Cor OP.\npetits mitjans grans P3: Salma Bouazzaoui, Emely Canario, Guadalupe Díaz, Afonso Enes, Rodrigo Enes, Yamilet Escobar, Lluna Garcia, Edine Gaset, Violetta Godoy, Mia Grünig, Mateo Lapid, Ender Macias, Leonardo Manzano, Gianna Medina, Harold Medina, Angello Pantoja, Antonella Pantoja, Jessica Prat, Catalina Ramos, Junior Samba, Ángel Sandoval, Daniela Uriol, Marc Vila, Yiting Ye.. P4: Joan Abreu, Bruno Balista, Jorge Barahona, Ainhoa Campos, Biel Cañabate, Oriol Coy, Armand Dar, Lorena González, Laia González, Joshua Hernández, Liam Huaman, Eric Jaldin, Wilson Martínez, Valentina Olaya, Matheus Oliveira, Aynara Paulino, Ainhoa Pérez, Alisson Pineda, Adam Rahmani, Nasim Sakane, Ana Sumareh, Aicha Toure, Nerea Valcarcel, Paula Vida, Xin Yao Weng. P5: Sara Alcaraz, Mathias Amaya, Ona Andreu, Omar Carrión, Roc Castell, Claudia Cuadrado, Yulenny Cuevas, Tasnim El Fki, Unai Fanlo, Priscilla Heredia, Maurice Hurtado, Nerea Hurtado, Rida Khouyyar, Enqi Liu, Anna López, Abril Martínez, Joselyn Merino, Dylan Meza, Lyaa Morjane, José Luis Nvumba, Samer Ruiz, Camila Sánchez, Giselle Solarte, Rita Turégano, Jiakai Xie.\n1R: Louaye Alaoui, Elizabeth Barahona, Malak Bouazzaoui, Hongyan Chen, Ayaan Dar, Aisha Díaz, Ronald Díaz, Izan Fanlo, Petro Herman, Rhaiza Hernández, Liu Hui, Yudenny Jiménez, Aaron Nemkul, Ángela Pacheco, Adrià Pérez, Zoe Rabasco, Gerard Rojano, Dariel Sacon, Zin Den Saddakia, Damián Soliz, Lilah Tarragó, Laura Vargas, Aris Vila, Aitana Villalta, Monique Zuleta.\n4T: Júlia Abreu, Safa Alam, Victor David Benítez, Alana Bustillos, Lourdes Caro, Ignasi Carrafiello, Júlia Castro, Firdaous El Alaoui, Alejandro Garcia, Lua Grünig, Mariam Guennoune, Noelia Hernández, Ana Maria Lechuga, Frankeuri Martínez, Yasmin Mbarki, Santiago Otalora, Miguel Ángel Palma, Marilín Rojas, Jaouad Saddakia, Brianny Saviñón, Adam Taki, Ronald Urquiaga, Ayrton Vieira, Qi Wang, Sami Zulfiqar.\n2N: Julio Abreu, Charmin Almonte, Zaib Ashraf, Alessandra Bastida, Amina Boualleli, Filippa Cañas, Dorian Castro, Lusia Cochior, Adam El Bajaaoui, Cristina Falcón, Lily Johns, Abdellah Khouyyar, Yajie Li, Daniel Mantea, Karla Martínez, Antonio Melero, Saray Merino, Margarita Mkrtchyan, Milena Mkrtchyan, Raquel Oliva, Samanta Rosero, Victoria Rubio, Laia Ruíz, Adam Saddakia, Fabiano Seas, Jie Wang.\n5È: Esteban Alcántara, Karol Araujo, Jaume Arderiu, Loreymis Ávila, Paula Bellini, Dapeng Cheng, Aaron Cisneros, Alejandro Cuadrado, Rocío Domínguez, Joedry González, Ilona Herman, Nazareth Lara, Diana Medina, Sebastián Orellana, Mia Peralta, Nicolás QueraltLombardi, Richard Rodríguez, Solange Rosero, Araceli Sánchez, Mama Toure, Valeria Valderrama, Zheqi Xu, Zhetao Xu, Celine Zorzynski.\n3R: Arnau Andreu, Gabriel Araujo, Erik Ávila, Marieli Bautista, Jenson Benalcázar, Hugo Benito, Mariama Candé, Jordi Díaz, Kenny Durán, Naomi Estrada, Oliver Jaldin, Daniela Laines, Pau Martínez, Jose David Munguía, Soraya Muñoz, Yerko Orellana, Luka Petriashvili, Kexin Qiu, Biel Terricabras, Lluc Terricabras, Adam Torras, Judith Villalba, Joan Zegarra, Hao Zhang.\n6È: Xavier Arellano, Tigran Asilbekyan, Andrea Bazo, Jaqueline Cárdenas, Isabel Caro, Nahuel Chavez, Cintia Escolar, Eva Garcia, Roger Linares, Milena López, Adriana Mariño, Francisco Merino, Hugo Pacheco, Valentino Quiroga, Sara Rascón, David Rivas, Daniel Rojano, Diego Rojano, Miguel Angel Rojas, Jan Serrano, Ingrid Solsona, Irma Tarazona, Ona Terricabras, Saifullah Zulfiqar.\n98 Comparsa festa de carnaval..\nop-equip MESTRES: Sandra Borrego, Rosa Calderero, Ana Casares, Antonio Extraña, Xavier Forcadell, Alicia Godes, Laura Gómez, Elena Guillén, Xavier López, Sara López, Clara Margalef, Montserrat Mira, Adela Mulà, Ana Rodríguez, Carme Rodríguez, Laura Sánchez, Laura Sellarès, Salva Serrano, Mercè Solé, Elias Vera, Jordi Vidal.\nCOL·LABORADORS: Joaquín Pérez, Yolanda Olivares, Mª Fernanda Hurtado, Susana Rueda, Miguel Alcazar, Meri Salvador, M. Daniela Salguero, Georgina Espallargas, Marisol Vasquez, Daniel Macías, Roser Claverol, Ramon Tremosa, Ada Castells, Mireia Segú, David Melgarejo, Laia Servera, Quim Esteban, Antonio Baquero, Tomàs Rosado, Edoardo Piras, Consol Pérez.\nINSPECCIÓ D’EDUCACIÓ: Empar Garcia.\nASSOCIACIÓ DE FAMÍLIES D’ALUMNES DE L’ESCOLA OCTAVIO PAZ.\nSERVEIS EDUCATIUS: M. Àngels Escuder, Alicia Tudela, Jose Luis Castel, Pep Bantulà, Mireia Mato. COORDINACIÓ TERRITORIAL D’EDUCACIÓ CEB: M. Jesús Sanz. GRUPO PLANETA: Pablo Lara, Mireia Pi. PERSONAL D’ADMINISTRACIÓ I DE SERVEIS: Assumpta Traveria, Eduard Morón. VETLLADORS: Txell Garcia, Alan Jornet. EQUIP DE MIGDIA: Txell Garcia, Regina Merino, Àngels Elvira, Angi Mallen, Trini Martos, Mònica Esteban, Nana Chitishvili, Judith Bonjorn. FEINERES: M. José Juárez, M. José Sánchez, Sílvia Ibáñez. ESTUDIANT EN PRÀCTIQUES: Marta Gómez\nMARES I PARES DELEGATS I FAMÍLIES. EXPERTS: Jordi Serarols, Coral Regí, Dimas Fàbregas, Cristina Esteve, Eulàlia Griset, Xavier Palomino, Carme Cols, Pitu Fernàndez, Teresa Padró, Susanna Prat, Lluís Vallvé. ESDA LLOTJA: Màrius Núñez. AGRAÏMENTS: Consulat de Mèxic a Barcelona, Cor Vivace, ICCC, Diari Ara, El Periódico de Catalunya, Betevé. A totes les ESCOLES, EOIS, EBM, LLARS D’INFANTS, INSTITUTS I UNIVERSITATS que ens heu obert les vostres portes i ens heu visitat per aprendre i compartir junts. A totes les PERSONES, FAMÍLIES, ADMINISTRACIÓ EDUCATIVA I INSTITUCIONS que ens heu ajudat a fer bategar, més que mai, el cor de l’OP durant el curs 2017-2018.\nRevista OPmagazine 2018\nRecull dels aprenentatges i moments més significatius del curs 2017-18.


Compte enrere per a la vaga de metges de juliol » Política » Balears » dBalears.cat\nCompte enrere per a la vaga de metges de juliol\nL’IB-Salut i el Sindicat Mèdic es reuniren ahir dematí per acostar posicions. Els facultatius creuen que “les negociacions continuen per bon camí”\nVistes: 105 vegades\tPuntuada amb 0 estrelles de 5 Puntua-la amb 1 estrelles\nLes sales d’espera, els quiròfans i les consultes podrien quedar buides a partir del 6 de juliol. Foto: Arxiu\nLes negociacions entre l'IB-Salut i el Sindicat Mèdic (Simebal) per solucionar el conflicte dels complements salarials, que varen començar dijous passat, encara ara continuen. El compte enrere per a la vaga de metges, que començarà el pròxim 6 de juliol, no s'atura.\nEl president de Simebal, Isidro Torres, confirmà ahir que "continuen els contactes i que van per bon camí". Segons Torres, "ens diuen que és molt complicat trobar una manera de resoldre-ho i deu necessitar el seu temps. Però esper que aquesta setmana s'arregli tot". El president del Simebal afirmà que "vull que aquesta situació s'arregli per sempre i que els polítics no es barallin per això".\nD'altra banda, segons les dades facilitades ahir per l'IB-Salut, sembla que la vaga de zel dels facultatius no atura. A Son Espases, ahir a les 15.00 hores, hi havia 37 pacients a Urgències pendents de llit, tot i que allò normal és que n'hi hagi una dotzena esperant pujar a planta. A Son Llàtzer, la situació encara era pitjor que altres dies, ja que eren 38 els pacients pendents de llit. Quant a la resta de centres, a Inca eren 4 els pacients que esperaven passar a planta i a Manacor eren 5 persones.\nA més a més, ahir hi havia Mesa sectorial de Sanitat per negociar l'esborrany del document que estableix la jornada de treball i l'horari general del personal del Servei de Salut de les Illes. El document, que només va ser aprovat pels vots a favor de l'Administració, passarà ara pel Consell de Govern sense que hagi estat aprovat per la mesa sectorial i, per tant, negociat així com toca. El text estableix en detall la nova normativa de les 37,5 hores que hauran de fer a partir de l'1 de juliol els funcionaris de la CAIB. Segons explicà el secretari adjunt de Sanitat de CCOO, Manel Garcia, "les esmenes que hem anat presentant i tota la nostra feina no ha servit per a res, perquè l'Administració no ha tingut res en compte". García també afegí que "tots els sindicats, a excepció de Cemsatse, hem mantingut un posicionament conjunt i, en canvi, ells no han volgut ni votar". En la mesa d'ahir, va ser un dels vicepresidents de l'IB-Salut, Federico Sbert, qui s'encarregà d'informar els sindicats de com queden els nous horaris del personal sanitari a partir de diumenge. Els torns queden igual i només s'allargarà la jornada trenta minuts.\nEls metges anuncien vaga indefinidaPublicada el 26/06/2012 per Clara Giner a PolíticaSimebal espera l'acord de la Mesa sectorial de dijous per desconvocar la vaga dels metgesPublicada el 03/07/2012 per Efe a PolíticaLa resta de sindicats mèdics demandaran Simebal i l'Ib-salut si duen un acord previ a la Mesa del sectorPublicada el 03/07/2012 per Efe a PolíticaLa Mesa de la Sanitat s'ha avortat i segueix endavant la vaga dels metgesPublicada el 04/07/2012 per E.P. a PolíticaL’Executiu proposa in extremis una llei per evitar la vaga de metgesPublicada el 04/07/2012 per E.Borràs/Q.Torres a CiutatEl sindicat de metges accepta aturar la vagaPublicada el 06/07/2012 per Enric Borràs a PolíticaEl PP registra una Proposició de Llei que habilita la Mesa de Sanitat a assolir un acord “definitiu”Publicada el 05/07/2012 per Agències a PolíticaCarmen Castro presenta la seva dimissió Publicada el 06/07/2012 per R.L./ Agències a PolíticaEl PSIB alerta del desembarcament de la sanitat privada amb MesquidaPublicada el 06/07/2012 per E.P. a PolíticaEl sindicat SATSE, satisfet amb la dimissió de CastroPublicada el 06/07/2012 per Efe a PolíticaEl Sindicat Mèdic creu que Mesquida és “ideal” per al càrrecPublicada el 06/07/2012 per E.P. a PolíticaBosch: “El Govern no té cap dona però sí persones amb currículum i vàlua”Publicada el 06/07/2012 per E.P. a PolíticaBauzá limita la crisi de govern a posar Mesquida al lloc de Castro Publicada el 07/07/2012 per Enric Borràs a PolíticaAntoni Mesquida escull Isabel Borràs per dirigir l'Ib-SalutPublicada el 09/07/2012 per Agències a PolíticaMiquel Ramis envia Vicenç Thomàs 'a pasturar ovelles' pels complements dels metgesPublicada el 09/07/2012 per E.P. a PolíticaLa llei de metges no s'aprovarà fins al setembrePublicada el 12/07/2012 per Quim Torres a PolíticaEl PSIB farà una esmena a la totalitat a la Proposició de llei del PP sobre els complements dels metgesPublicada el 25/07/2012 per E.P. a PolíticaPP i PSIB acorden una llei pels sous dels metgesPublicada el 27/07/2012 per Enric Borràs a PolíticaPastor qüestiona la solució als plusos dels metges, però hi vota a favorPublicada el 31/07/2012 per Agències/dB a PolíticaSimebal agraeix a PP i PSIB que hagin aprovat la llei dels complements dels metgesPublicada el 31/07/2012 per E.P. a PolíticaEl Govern continua sense pagar als metges els plusos de juny i juliolPublicada el 10/09/2012 per Quim Torres a PolíticaAnticorrupció denuncia Thomàs per la seva gestió dels complements mèdics Publicada el 17/10/2012 per Agències/dB a PolíticaVicenç Thomàs apunta que Carmen Castro també pagà els complementsPublicada el 17/10/2012 per E.P. a PolíticaEl Govern demana a Vicenç Thomàs que es defensi i no vulgui implicar els altresPublicada el 18/10/2012 per Efe a Política\tParaules clau:\nPer Una que no fa feina a sanitat, fa 12 mesos\t@Fart: una vaga puntual perjudicarà menys la gent que anys de retallades que no són sinó la passa prèvia a la privatització de la sanitat. Això sí que mata.\tValoració:4menosmas\tPer Patriotes Associats, fa 12 mesos\tSi RETALLEN els serveis públics a les Illes Balears és per dues raons:1. Per continuar enviant la major part dels imposts que pagam a fora. Necessiten mantenir les comunitats improductives d'Espanya, les que tradicionalment viuen sobretot del subsidi. Necessiten els doblers de comunitats productives com la nostra per fer-ho i, com que aquí votam partits sucursalistes de Madrid, ho fan sense cap problema, satisfets de complir amb els "jefes".2. Per no haver-se de retallar res els vinculats al poder. PsoE i pp estan d'acord (aparentment semblen enemics) en dos punts fonamentals: el comentat al punt 1 i la intocabilitat de sous, dietes, pensions i despeses vinculades als poders fàctics.Si volem sortir de l'atzucac, hem de saber que aquests són els dos grans problemes aquí. La resta és seguir consentint l'statu quo que fa que siguem cada dia més pobres a pesar de fer més feina.\tValoració:3menosmas\tPer FART, fa 12 mesos\tFA 1 mes deien: Retallar amb santitat MATA.\nSa mev apregunta es\nFER VAGA NO MATA ?HIPOCRITES.\tValoració:0menosmas\tAnteriorSiguiente


EUiA Blanes Blog: 01/03/09 - 01/04/09\nEUiA espera que el canvi previst en la llei de l´avortament signifiqui la seva despenalització\nLa responsable de l´Àrea de la Dona de la formació i diputada, Mercè Civit, intervé en una jornada organitzada per associacions de planificació familiar i clíniques acreditades per a la interrupció de l´embaràs\nLa responsable de l´Àrea de la Dona d´EUiA i diputada, Mercè Civit, ha participat avui a la jornada `Avortament: restricció=turisme+clandestinitat´, organitzada al Col.legi d´Advocats de Barcelona per l´Associació de Planificació Familiar de Catalunya i Balears i l´Associació de Clíniques Acreditades per a la Interrupció Voluntària de l´Embaràs (ACAi).\nEn la seva intervenció, Civit ha destacat la necessitat de difondre polítiques preventives de l´embaràs no desitjat, sobretot entre les adolescents, d´incrementar el nivell d´informació entre la joventut i de recuperar els centres de planificació familiar.\nAixí mateix, la dirigent d´EUiA i diputada -que ha recordat que la seva formació ha participat en totes les campanyes i mobilitzacions pel dret a l´avortament lliure i gratuït que han dut a terme diferents plataformes-, ha valorat que les conclusions de l´informe d´experts presentat al Ministeri d´Igualtat del Govern espanyol són un pas endavant per a canviar la llei i despenalitzar l´avortament, “estem pendents que sigui així”, ha dit Civit, que ha afegit que EUiA està per les 24 setmanes. Tot i així, ha considerat un retrocés el fixar un termini (fins a 22 setmanes) pels casos de risc per la vida de la mare o malformació del fetus, doncs fins ara ni s´hi posava un límit. Pel que fa a la discussió sobre el nombre de setmanes per fixar un límit, la responsable de l´Àrea de la Dona d´EUiA considera que “no és tracta d´una qüestió científica, sinó ideològica i moral”.\nCivit ha acabat la seva intervenció defensant que els avortaments es practiquin en el àmbit de la salut pública “per a garantir la igualtat d´oportunitats”. Tanmateix, la diputada d´EUiA ha valorat el paper que han tingut fins ara les clíniques acreditades per a la interrupció voluntària de l´embaràs, per això ha apostat per la seva integració en la xarxa pública, on creu que poden contribuir amb la seva experiència a formar professionals.\nPublicat per De Puny i Lletra en 3/09/2009 06:03:00 p. m. Cap comentari:\nEl 8 de març davant la crisi\nLa conjuntura econòmica que vivim des de fa uns mesos ha fet que el 8 de març que celebrem enguany sigui més que mai un envit per la reflexió. La crisi ens ha servit per constatar el fracàs d’un camí que ja sabíem equivocat. El desmantellament progressiu de l’Estat del Benestar i les polítiques neoliberals dels últims quinze anys han reduït la capacitat de reacció de les Administracions davant d’una crisi que està tenint un fort impacte sobre les dones.\nMalgrat no haver buscat ni provocat una crisi que és responsabilitat de l’especulació, nacional i forastera, les dones som les més perjudicades per la tempesta financera. D’una banda, la major part de les persones que en els últims mesos han perdut la feina són dones. La pèrdua d’ingressos de les famílies ha provocat que les dones haguem d’invertir més temps en el treball domèstic, una feina que no es computa enlloc. D’altra banda, en els darrers anys hi ha hagut una tendència a feminitzar les feines més precàries de la societat. Les feines domèstiques i els serveis estant sent dels sectors més afectats per la difícil situació econòmica.\nAquest 8 de març, doncs, és una cita per a l’alerta, per a la vigilància permanent. Una cita per saber denunciar les temptacions de retallar les últimes conquestes de les dones. L’avinentesa de la crisi no ha de servir com a excusa per oblidar les nostres reivindicacions. Malgrat la conjuntura econòmica adversa, les polítiques d’igualtat de gènere, d’equiparació salarial, de conciliació de la vida personal, familiar i laboral, són més necessàries que mai.\nLa crisi està demostrant amb tota la cruesa del món l’obsolescència d’un model de creixement caduc. Tanmateix, la crisi també pot ser una oportunitat per decidir si volem continuar com fins ara, en una societat patriarcal moguda per l’interès i el lucre, o si ens decidim d’una vegada per totes per un model de societat més sostenible, just i igualitari.\nResponsable de l'Àrea de la Dona d'EUiA de Comarques Gironines\nPublicat per De Puny i Lletra en 3/08/2009 09:59:00 p. m. Cap comentari:\nEspectacles: Els plens de l’Ajuntament de Blanes\nEls ciutadans de Blanes contemplen estorats des de fa mesos l’indescriptible espectacle de la celebració dels plens municipals. L’equip de govern pren decisions a tort i a dret des de la impunitat que representa el comptar amb la majoria absoluta, decisions que imposa sense comptar amb els partits de l’oposició, amb els que no hi ha altre interlocució que la desqualificació pura i dura, no s’admeten ni suggerenciès ni contrast de parers, ni amb la opinió o el criteri dels ciutadans o de les entitats cíviques, empresarials i associacions de veïns de la ciutat.\nEn aquest primer trimestre de 2009 els blanencs ja han sofert aquest regim quasi dictatorial en la seva butxaca, amb la pujada irresponsable de les taxes fiscals, del preu de l’aigua o de la pujada dels preus del transport públic, per citar-ne alguns. Enlloc de facilitar eines per a superar la greu situació de crisi econòmica, l’equip de govern dona l’esquena a aquesta realitat i, enlloc d’estrenyés el cinturó, escanya a la ciutadania.\nAmb la concessió de les subvencions estatals als ajuntaments per portar a terme projectes de millora d’infraestructures i afavorir la contractació de empreses i persones a cada municipi, Blanes s’ha emportat una bona quantitat, de gairebé 7 milions d’euros. La sorpresa ha arribat quan projectes als que es destinaran aquests diners son obres que afecten majoritàriament, ni mes ni menys que un 90,31 % al centre de la vila, deixant de banda barris i zones molt mancades de millores.\nI el que es pitjor, aquestes obres no compliran la finalitat de la subvenció: donar feina a empreses i persones de Blanes, doncs per les seves característiques i envergadura, poques empreses blanenques podran optar a fer-les. Ens troben doncs davant d’una altra rentada d’imatge de l’equip de govern, iniciatives de cara a la galeria, per donar imatge però que no serviran per pal·liar els efectes de la crisi.\nA aquest espectacle mediàtic cal afegir-hi la posada en escena que es produeix ple rere ple. Les actituds xulesques i menyspreadores de determinats membres de l’equip de govern, des de l’alcalde Tries, el regidor Ansel Ramos de l’area d’esports o el regidor de l’area d’hisenda Joan Burjachs. Les servils i aquiescents dels regidors dels partits minoritaris en aquest equip, com Celestino Lillo del PP o Conxita Boldú d’ERC. Afegint-si a aquestes actituds, la manca d’autoritat i control de l’alcalde que només alça la seva veu quant no te mes remei per enfrontar-se o desautoritzar als regidors de l’oposició o per a impedir que els ciutadans, en els torns oberts de preguntes exerceixin lliurament aquest dret.\nTot un espectacle, que encara que sembli gratuït ens esta costant molt car a tots els blanencs, tant en el dia a dia com en el futur de la nostra vila.\nPublicat per De Puny i Lletra en 3/05/2009 07:33:00 p. m. Cap comentari:\nCom afectarà a Blanes el Pla de Transports de Viatgers ?\nArgemir González - 03/04/2009\nEl Govern de la Generalitat de Catalunya acaba d’aprovar el Pla de Transport de Viatgers de Catalunya 2008-2012. El Pla és important ja que per primera vegada a Catalunya es fa una aposta ambiciosa i global per començar a superar amb transport públic ferroviari i de carretera l’enorme dependència que tenim del automòbil privat.\nEl Pla preveu incrementar les connexions en transport públic per carretera augmentant un 30% l’oferta de serveis d’autobús, creant 19 noves connexions directes entre les principals ciutats del territori i incrementant les expedicions de 9 ja existents, creant 8 noves connexions semidirectes per potenciar les comunicacions intercomarcals i reforçant-ne 21 ja existents. També preveu millorar el servei de transport ferroviari creant 5 nous serveis regionals d’alta velocitat, dotant Tarragona, Girona i Lleida de nous serveis de Rodalies, reestructurant l’actual xarxa de Rodalies a Barcelona i millorant les freqüències de pas i la capacitat de les expedicions. La intenció és augmentar els desplaçaments amb transport públic perquè suposin el 31% del total, enfront del 28% actual, i col·laborar en la millora de la seguretat viària i la qualitat ambiental gràcies a una inversió de 840 milions d'euros entre 2008 i 2012.\nEl Pla preveu potenciar els serveis d’autobús directe –és a dir, sense parades- entre les capitals comarcals i els nuclis de més de 10.000 habitants amb les capitals de demarcació per la qual cosa es crearan 19 noves connexions directes i se’n reforçaran 9 ja existents, garantint una freqüència mínima d’un autobús cada 30 minuts a les hores punta. Algunes de les noves conexions directes són les de Figueres-Girona o Banyoles-Girona i es reforçarà la d’Olot-Girona. Malgrat que Blanes té més de 40.000 habitants i compleix els paràmetres exigits, el Pla no contempla cap enllaç directe Blanes-Girona o Blanes-Barcelona.\nEl Pla també preveu incrementar els serveis a corredors de menys demanda que els anteriors, anomenats serveis de vertebració, per unir els principals nuclis (capitals comarcals i nuclis de més de 10.000 habitants) i altres poblacions més petites amb velocitat comercial semi-ràpida i parades al llarg del recorregut. Aquí el Pla aposta per crear 8 noves connexions i reforçar-ne 21 ja existents com les de Girona-Lloret de Mar, Banyoles-Figueres, Banyoles-Girona o Santa Coloma de Farnés-Girona. Si bé el servei Blanes-Tordera també queda reforçat no està previst crear cap servei per al corredor Blanes-Palafolls-Malgrat de Mar.\nEl Pla reforçarà serveis singulars amb l’objectiu de garantir l’accés a punts d’especial interès, com ara aeroports, ports, estacions del TGV, hospitals comarcals, centres universitaris o polígons industrials. A Blanes no és preveu cap millora del servei a l’Hospital Comarcal com sí que és preveu a l’alt Maresme respecte l’Hospital de Sant Jaume de Calella. També aposta per incrementar l’oferta de serveis en horari nocturn: a la demarcació de Girona es crearà el servei nocturn Girona-Figueres-Roses i el Girona-Palamós. A la demarcacció de Barcelona es crearà el servei Barcelona-Pineda. A Blanes, de nou, no es crearà cap servei d’aquest tipus.\nEn quant als serveis ferroviaris es crearan nous serveis de Rodalies als àmbits metropolitans de Girona, Lleida i Tarragona com les dues noves línies Figueres-Girona-Riudellots de la Selva, i Flaçà-Girona-Maçanet que tindran quatre expedicions en hora punta i sentit. Blanes, una vegada més, no està inclosa en cap d’aquestes millores ferroviàries previstes. Sí que està previst el desdoblament de vies entre Arenys de Mar i Maçanet-Massanes però aquest lloable objectiu fa més de 30 anys que RENFE el persegueix sense aconseguir-lo per la sistemàtica oposició dels municipis costaners afectats que el que volen és un soterrament o un desplaçament de les vies cap a l’interior. A més, el veritable problema està en la saturació entre Mataró i Barcelona per la qual cosa poc milloraríem arribant més ràpidament a Mataró si no es construeix una nova via –que no està prevista al Pla- des d’aquesta ciutat a Barcelona que permeti el restabliment dels serveis semi-directes Blanes-Barcelona.\nBlanes és la tercera ciutat de l’àrea de Girona, i malgrat que no és capital de cap comarca té serveis de caràcter comarcal com l’Hospital, els Jutjats, la caserna dels Mossos d’Esquadra o la Biblioteca i és capçalera d’una àrea comercial en creixement. Sembla que per la Generalitat això no és suficient per considerar-la digna de les millores del transport públic. De les propostes del Pla es dedueix que per la Generalitat Blanes no pertany ni a l’àrea d’influència de Barcelona ni a l’àrea d’influència de Girona ni és la capital d’una àrea d’influència pròpia. Simplement no existeix.\nBlanes està geogràficament ubicada de tal forma que estem sota la influència de Girona i Barcelona però també és cert que està prou lluny d’ambdues i que té el suficient pes comercial, demogràfic i econòmic com per tenir un alt grau d’autosuficiència de tota mena de serveis públics i privats. Blanes pot i ha d’aspirar a enfortir la seva centralitat i autonomia envers altres ciutats més grans que lògicament prestaran serveis que no podrà oferir mai la nostra ciutat. Blanes ha de potenciar no només la seva autosuficiència comercial sinó continuar enfortint la seva creixent àrea comercial. Però el que està fora de les nostres mans és la decisió de portar nous serveis públics o enfortir els existents ja que depèn d’administracions superiors. Quant la Generalitat planifica per a tot el territori ho fa a través de les capitals comarcals, com acabem de veure en el Pla de Transports de Viatgers, on tot i l’afegitó de “i nuclis de més de 10.000 habitants” Blanes, en aquest cas concret, no ha comptat gens ni mica.\nCuriosament Blanes ha renunciat -políticament i socialment- a reivindicar-se com a capital comarcal la qual cosa la fa si no inexistent en la planificació comarcal sí segona, tercera o última opció. Fins ara el pes demogràfic ha aconseguit que arribin importants serveis públics al nostre municipi però la realitat és que Lloret de Mar està tenint un creixement demogràfic molt fort i ràpid, superior al de Blanes, per la qual cosa en pocs anys l’argument de la població afavorirà al nostre veí i els serveis públics s’instal·laran a Lloret.\nEl Ple de l’Ajuntament de Blanes de gener ha aprovat tota una sèrie de propostes de millores al Pla de Transport de Viatgers a instàncies del grup municipal d’ICV-EUiA. Millor tard que mai doncs el termini d’al·legacions finalitzava el febrer de 2008 (!) i el govern municipal l’ha deixat caducar sense fer cap al·legació. Davant d’una negligència d’aquesta magnitud algú hauria de donar la cara perquè, evidentment, hi ha responsables d’aquest error.\nArgemir González és coordinador d'EUiA de les comarques gironines i historiador\nPublicat per De Puny i Lletra en 3/05/2009 05:24:00 p. m. Cap comentari:\nEUiA espera que el canvi previst en la llei de l´a...\nCom afectarà a Blanes el Pla de Transports de Viat...


La justícia dona la raó a la Federació Espanyola, que "no va incórrer en competència deslleial" en impedir la disputa del derbi català als Estats Units\nRedacció Març 6, 2020 12:59 pm\nEl jutjat mercantil número 12 de Madrid ha comunicat aquest divendres que ha desestimat la demanda que va presentar LaLiga contra la decisió de la Reial Federació Espanyola de Futbol de no autoritzar la disputa del Girona-Barça de la temporada 2018/19 a Miami. L’entitat que presideix Luis Rubiales no va donar el vistiplau a l’organitzadora de la competició de la regularitat espanyola, liderada per Javier Tebas, per disputar el derbi català al Hard Rock Stadium el 26 de gener del 2019.\nLa Lliga va presentar una demanda el novembre del 2018 contra aquesta mesura. La patronal acusava, entre altres coses, de competència deslleial a la Federació i d’obstaculitzar la tramitació de la seva sol·licitud. També demanava a la justícia que li donés permís per jugar partits de les competicions que organitza fora del territori espanyol. La magistrada Ana María Gallego, però, ha establert en el seu dictamen que la Federació Espanyola no va incórrer en competència deslleial, ja que aquesta mena de decisions s’han de prendre “en coordinació” entre les dues institucions.\nA més, la sentència, contra la qual LaLiga podrà interposar un recurs d’apel·lació, també recorda que la RFEF no va negar l’autorització de forma expressa, ja que tenia fins al 5 de gener per fer-ho i el 10 de desembre el Barça va renunciar a jugar a Miami davant la falta de consens. Per a Ana María Gallego tampoc té validesa l’argument que la Federació va celebrar la Supercopa d’Espanya del 2018 al Marroc, a Tànger, ja que “són competicions diferents en estructura, afectació de clubs, socis i interessats”.\nL’entrenador del Getafe critica el joc del Barça\nD'on no n'hi ha no en raja Març 6, 2020 2:43 pm\nJa li està bé, tan debo s'enfonsi en la misèria. Els seus interessos econòmics, estan per sobre de tot


Es posa en marxa el primer catàleg de músics valencians per a promocionar la creació en les fires del sector - Diari La Veu\nEscriba el número 784267\nEs posa en marxa el primer catàleg de músics valencians per a promocionar la creació en les fires del sector\nL'Institut Valencià de Cultura oferirà un curs formatiu sobre 'Coneixements bàsics del negoci musical'\nL'Institut Valencià de Cultura (IVC) ofereix a partir del pròxim 19 d'abril un cicle formatiu sobre 'Coneixements bàsics del negoci musical', un complet curs impartit per reconeguts professionals de la indústria musical i per professors experts de la Universitat de València. El cicle és gratuït i es farà des d'abril fins a juliol, a la seu de l'Institut Valencià de Cultura, a la plaça de Viriat de València. A més, des de l'ens cultural s'ha posat en marxa el procés per a crear el primer catàleg públic de músics valencians per a facilitar la seua promoció en les fires del sector.\nL'objectiu d'aquest cicle és posar a disposició dels assistents els coneixements i capacitats en àrees fonamentals com ara màrqueting, comunicació, posicionaments i monetització d'obres musicals en Internet o gestió fiscal i laboral de les professions de la música, ha indicat l'IVC en un comunicat. Tot això amb el propòsit de dotar els participants dels coneixements bàsics del funcionament de la indústria de la música, així com de les eines necessàries per a fer-se presents en un negoci tan canviant. Si qualsevol indústria en general es troba en constant procés de canvi, la musical, ara com ara, més que cap altra, expliquen.\nDesprés de l'ocàs del negoci discogràfic tradicional i la revolució digital, tant els grans com els menuts agents del sector es troben encara en un moment clau d'adaptació. Artistes, agències de management, segells discogràfics, estratègies de màrqueting, etc., tots necessiten formar-se o seguir renovant els seus coneixements en un terreny que no para d'evolucionar.\nEl programa formatiu constarà de cinc sessions i se centrarà en els temes següents: Màrqueting i comunicació; Posicionament i monetització de les obres en Internet; Internacionalització; Règim fiscal de les professions de la música, i Règim jurídic laboral dels artistes. El primer bloc, sobre Màrqueting i Comunicació, serà impartit per Pablo Rodríguez, executiu en cap de BMG Spain & Portugal, dijous 19 d'abril. El segon, sobre Posicionament i monetització de les obres d'art en Internet, serà impartit per Javier Icazuriaga, director general de Zuria Producciones el 3 de maig. El següent bloc sobre el procés d'Internacionalització, característiques i factors clau, el farà Marcos García, consultor d'Internacional Music Business, el 7 de juny de 18.00 a 20.00 hores. La quarta sessió serà el 5 de juliol i tractarà sobre el règim fiscal de les professions de la música i serà impartit per Francisco Higón, professor titular del Departament d'Economia Aplicada de la Universitat de València. Tancarà el cicle el 12 de juliol Juan Antonio Altés, professor titular del Departament de Dret del Treball i de la Seguretat Social de la Universitat de València, que tractarà el règim jurídic i laboral dels artistes\nCatàleg de música valenciana\nA més a més, des de la web de l'IVC els músics interessats poden inscriure's per a formar part d'una sèrie de catàlegs que l'ens cultural portarà a diferents tipus de fires i trobades musicals per tal de promocionar i donar a conéixer els músics valencians en altres àmbits. El catàleg de música valenciana inclourà propostes que es puguen interpretar en la temporada 2018-2019 que l'IVC portarà a diferents fires musicals.\nCada agrupació o solista pot presentar fins a tres projectes diferents i cal fer la presentació de manera atractiva. La data límit de recepció de propostes és el 22 d'abril. Els músics han d'omplir un formulari en la web de l'IVC i a partir d'ací es maquetaran i se seleccionaran els que han de ser presents en cada catàleg especialitzat que, després, seran difosos en festivals, fires i trobades musicals de tot tipus, per a reforçar i ampliar el coneixement del treball dels músics valencians.\nEn la web, els músics han d'informar del seu nom, si escau el títol de l'espectacle, fer-hi una breu descripció del projecte i assenyalar en quin dels catàlegs volen aparéixer: 'Música pop amplificada' (pop, rock, hip-hop); 'Jazz'; 'Música antiga i/o barroca'; 'Música contemporània'; 'Altres músiques cultes o Música tradicional'. A més han d'informar sobre els seus membres i aportar-hi una fotografia i un enllaç de vídeo.\nEscriba el número 491731